Държавен вестник, бр. 47, 2016 г., стр. 23

БРОЙ  47	
Д Ъ Р Ж А В Е Н  В Е С Т Н И К 	
СТР.  23  
4.4. Политика за развитие на човешкия потенциал 
Успехът на стратегията е свързан най-вече с осигуряване на достатъчен брой мотивирани и 
високо­квалифицирани изследователи. Нито развита инфраструктура, нито повишено финанси­
ране, нито структурни реформи или амбициозни стратегии ще дадат резултат без наличие на 
компетентни учени. Важно е също балансираното разпределение на научния потенциал както 
по възраст и пол, така и по научни области и географски региони, включително и чрез привли­
чане на български учени, работещи в чужбина. Критична точка е привличането на талантливи 
и мотивирани млади хора към научна кариера.
Специфичните цели, свързани с тази политика, са подчинени на осигуряване на висока ква­
лификация на учените и създаване на условия за труд, конкурентни на другите държави в ЕС, 
включително посредством повишаване на социалния статус на учените.
Важен стимул за поддържане на високо научно ниво на изследователите е диференцираното 
заплащане, обвързано с постигнатите научни резултати в предходен период (след периодична 
атестация). Възнаграждението на учените трябва да е достатъчно високо, за да осигури висок 
социален статус. За това е необходима ефективна система за контрол на качеството на научната 
продукция на изследователите. Тя е важна и за предотвратяване на заемането на научни пози­
ции от неквалифицирани лица – ученият не може да заема академична длъжност след повече 
от една негативна оценка от атестация. 
Целта е броят учени в България да достигне средното ниво за ЕС при спазване на крите­
риите за висока квалификация. За това е необходимо да се създадат нови позиции за учени в 
рамките на съществуващи научни организации и висши училища или в нови изследователски 
групи, институти или центрове. Разширяването на съществуващите организации и възможности­
те за създаване на нови до голяма степен зависи от политиките за развитие на стратегически 
за страната изследвания и техния баланс. 
Разработването на механизмите и програмите за стимулиране и проектно финансиране на 
научните изследвания съгласно дейностите по стратегията ще бъде извършвано след задълбо­
чен анализ на допустимите възможности съобразно законодателството на ЕС и на Република 
България за държавните помощи.
Целите, дейностите и мерките, свързани с тази политика, са:
Специфична цел 1. Осигуряване на висока квалификация и ефективно кариерно развитие на учените, 
основано на високо ниво на научните изследвания. 
Дейност 1.1. Въвеждане на единни минимални национални критерии за научни степени и 
академични длъжности по отделните научни области.
Основна предпоставка за осигуряване на високо ниво на научните изследвания и висока 
компетентност на учените в България е разработването на единен национален механизъм за 
проследяване на кариерното израстване на учените и за получаването на научни степени, които 
трябва да отговарят на еднакви минимални критерии за всички научни организации в страната. 
Мерки
1.1.1. Разработване, приемане и прилагане на нормативен акт (Закон за развитието на ака­
демичния състав) с минимални изисквания за придобиване на научни степени и заемане на 
академични длъжности в Република България, съобразени със спецификата на различните 
научни области и професионални направления. Чисто научните критерии ще са по-високи за 
изследователи, работещи в научни институти, за сметка на критерии, свързани с образователни 
дейности във висшите училища.
1.1.2. Въвеждане на система за административен и публичен контрол за изпълнението на 
минималните изисквания на основа на регистъра на научната дейност в България. 
Дейност 1.2. Периодично атестиране на научните организации и висшите училища, съобразено 
със спецификата на отделните науки, както и периодично атестиране на учените.
Въвеждането на ефективна система за оценка на научноизследователската дейност е ком­
понент на всяка съвременна научна политика. Тази система позволява да се наблюдават про­
цесът на усвояване на средствата, равнището на изпълнение на научните задачи и програми и 
резултатите от научната дейност. Оценката дава възможност държавата да анализира доколко 
ефективна е научната политика и да набелязва мерки за нейното оптимизиране на основата на 
съпоставимост и съизмерване на качеството на научноизследователската дейност със световните 
и европейските стандарти. За постигане на високи научни резултати трябва да се стимулират 
тези колективи, които осъществяват висококачествена научна дейност. Затова е необходимо 
периодично картографиране на научните постижения на висшите училища и изследователските